รบกวนสอบถามค่ะ ตอนนี้เป็นโรคกระดูกสันหลังคด มีอาการปวดหลังบ่อยครั้ง ถ้าอยากผ่าตัดจะทำได้มั้ย จะมีผลกระทบอะไรมั้ย สามารถผ่าตัดได้ที่ไหนบ้างคะ และใช้เวลาพักฟื้นกี่วัน
สวัสดีค่ะ กระดูกสันหลังคด (Scoliosis) คือ การคดงอของกระดูกสันหลัง หรือมีลักษณะบิดเบี้ยวไปด้านข้าง ทำให้เสียสมดุลและไม่สวยงาม ซึ่งเกิดขึ้นได้กับทุกวัย แต่ส่วนใหญ่แล้วมักเกิดขึ้นกับเด็กที่มีอายุตั้งแต่ 10-15 ปี โดยทั่วไปหากอาการไม่รุนแรงมักไม่ต้องเข้ารับการรักษา แต่หากกระดูกสันหลังคดมาก อาจทำให้มีอาการปวดหลัง หรือรู้สึกเหนื่อยง่าย อันนี้อาจจะต้องผ่าตัดแก้ไขแนะนำพบศัลยแพทย์ด้านกระดูกและข้อเพื่อประเมินดูก่อนว่าเป็นรอยโรคที่ทำการผ่าตัดแก้ไขได้หรือไม่ แล้วควรผ่าตัดแก้ไขหรือไม่การพักฟื้นหลังผ่าตัดขึ้นกับการผ่าตัดที่ทำว่ามากน้อยแค่ไหน กรณีผ่ากระดูก อาจจะต้องใช้เวลาพักฟื้นค่อนข้างมากอยู่แล้วประมาณ 2-4 อาทิตย์เป็นอย่างน้อยค่ะ